text: Kan sove sig til festivalbillet på parkeringsplads
  16 juni 2016 kl. 16.57
  En del af parkeringspladsen ved Kolding Storcenter er omdannet til festivalområde. Her kan man sove sig til en partout-bilet til en af sommerens festivaler.
  Kolding Storcenter markerer udsalgsstart på denne måde. Hvis man tjekker ind i telt-området inden kl. 22 og sover der til i morgen, er man med i lodtrækningen om 24 partout-billetter til Tinderbox-festivalen i Odense i næste måned.
  - Vi har  forsøgt at lave noget nyt. Så det ikke bare er 70 pct.s på varerne, siger Gitte Lindbo, Kolding Storcenter.
  De gule telte går igen i de fleste butikker i centret. Her kan deltagerne i mini-festivalen på parkeringspladsen købe VIP-tilbud.
  Der er også arrangeret musik på en lille scene.
  